Ca om de drept și militar, Geoffroi de Villehardouin s-a alăturat Cruciadei a patra din 1199, în timpul turnirului organizat la Ecry de către contele Theobald al III-lea de Champagne. Contele l-a numit pe Villehardouin ca ambasador al său la Veneția, unde a fost trimis pentru a procura vase pentru transportul cruciaților către Țara Sfântă. După negocierea și încheierea acordului cu dogele Enrico Dandolo, contele Theobald a încetat din viață, iar Villehardouin a fost cel care l-a propus ca nou conducător al cruciadei pe marchizul Bonifaciu de Montferrat.